《镊白似胡伯亮》
元代·黄玠

夜半不能寐，晓起镊霜髭。失手及无辜，览镜还自悲。

两目遂眵昏，当复何法施。寄言向贤兄，老于去年时。

思归不得往，零落将谁依。悠悠浙江水，忍此长乖离。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。